**141/2015. (III.25.) számú Képviselő-testületi határozat:**

**- A KT 232/2014. (VI.12.) számú képviselő-testületi határozatának módosítása -**

*(15 igen, 0 nem, 1 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a 232/2014. (VI.12.)számúhatározatának 2. 3., 5. pontját az alábbiak szerint módosítja és ezzel egyidejűleg a 7. pontját visszavonja, azzal, hogy a módosítással nem érintett rendelkezéseket változtatás nélkül fenntartja.

„2. Budapest Főváros VII. kerület Erzsébetváros Önkormányzatának Képviselő-testülete hozzájárul ahhoz, hogy az Önkormányzat a Budapesti Rendőr-főkapitánysággal illetve a BRFK VII. kerületi Rendőrkapitánysággal megállapodást kössön *2015.* évre, 6 db kizárólagos önkormányzati tulajdonban álló lakáson a BRFK VII. kerületi Rendőrkapitányság javára történő bérlőkijelölési jog alapítása tárgyában az alábbi lényeges feltételekkel:

a) Az Önkormányzat a bérlő-kijelölési jog alapítása ellenértékétől a bérlőkijelölési jog jogosultja általi közfeladat ellátására tekintettel eltekint;

b) A szolgálati lakások bérlőjeként a BRFK VII. kerületi Rendőrkapitányság alkalmazásában álló, Budapest VII. kerület Erzsébetváros közigazgatási területén szolgálatot teljesítő hivatásos állományú tagja jelölhető ki;

c) A szolgálati lakások használatára vonatkozó bérleti szerződések megkötését követő 5 évben a lakások szolgálati jellege nem változtatható meg;

d) korábbi években már rendelkezésre bocsátott szolgálati lakások vonatkozásában a bérleti szerződés 6. évétől törölhető a szolgálati jelleg;

Budapest Főváros VII. kerület Erzsébetváros Önkormányzatának Képviselő-testülete felhatalmazza a Pénzügyi és Kerületfejlesztési Bizottságot, hogy 6 db, az önkormányzat kizárólagos tulajdonában álló lakást a Budapesti Rendőr-főkapitányság illetve BRFK VII. kerületi Rendőrkapitányság javára történő bérlőkijelölési jog alapítása céljából kijelölje, és a bérlőkijelölési jog alapítása tárgyában kötendő megállapodást, továbbá annak a jövőben esetlegesen szükséges módosításait elfogadja.”

„3. Budapest Főváros VII. kerület Erzsébetváros Önkormányzata Képviselő-testülete úgy dönt, hogy a Budapest VII. kerület, Nyár u. 7. szám alatti, 34441/0/A/42, 34441/0/A/43, 34441/0/A/44, 34441/0/A/45 helyrajzi szám alatt nyilvántartott mindösszesen 265 m2 alapterületű lakásokat rendőrszálló működtetése céljából a Budapesti Rendőr-főkapitányság illetve a BRFK VII. kerületi Rendőrkapitányság részére ingyenesen *biztosítja*, és felhatalmazza a Pénzügyi és Kerületfejlesztési Bizottságot, hogy az e tárgyban a Budapest Főváros VII. kerület Erzsébetváros Önkormányzata a Budapesti Rendőr-főkapitányság illetve a BRFK VII. kerületi Rendőrkapitányság között kötendő *megállapodást*, továbbá annak a jövőben esetlegesen szükséges módosításait elfogadja.”

„5. Budapest Főváros VII. kerület Erzsébetváros Önkormányzata Képviselő-testülete úgy dönt, hogy Budapest VII. kerület, Dózsa György út 18-24. szám alatti, a BRFK VII. kerületi Rendőrkapitányságaként működő ingatlan felújítását saját költségén bruttó 40.000.000,- Ft összegben felújítja.

A Képviselő-testület úgy dönt, hogy az épületen végzendő felújítási munkálatokat két ütemben végzi, oly módon, hogy az első ütemet legfeljebb bruttó 20.000.000 Ft keretösszegben 2014. október 30. napjáig, a második ütemet legfeljebb bruttó 20.000.000 Ft keretösszegben 2015. október *31.* napjáig végzi el.

Beruházó: Budapest Főváros VII, kerület Erzsébetváros Önkormányzata.

Bonyolító:

1. ütem vonatkozásában ERVA Nonprofit Zrt.
2. *ütem vonatkozásában: EVIKVÁR Kft. „*

**Felelős:** Vattamány Zsolt polgármester

**Határidő:** 2. pont: *2015. május 31.*

3. pont: *2015. június 30.*

4. pont: *2015. március 31.*

5. pont  *a második ütemben végzendő felújítási munka*: 2015. október 31.

***A határozat végrehajtásáért felelős:*** *dr. Csomor Sándor az EVRA NZrt. vezérigazgatója*

*dr. Gróza Zsolt a Vagyongazdálkodási Iroda vezetője*