**Bonyolítói szerződés**

amely létrejött egyrészről **Budapest Főváros VII. kerület Erzsébetváros Önkormányzata** /1073 Budapest, Erzsébet Krt. 6. ; statisztikai számjele: 15735708-8411-321-01; törzskönyvi azonosító száma: 735704, adószám: 15735708-2-42/, képviseli: **Vattamány Zsolt polgármester**, mint megbízó – a továbbiakban: **Megbízó**

másrészről **EVIKVÁR Erzsébetvárosi Vagyon-és Ingatlankezelő Városgondnoksági Korlátolt Felelősségű Társaság** /rövidített cégnév: EVIKVÁR Kft., székhelye: 1073 Budapest, Erzsébet krt. 6.; cégjegyzékszám: 01-09-974169, a céget nyilvántartó bíróság: Fővárosi Törvényszék Cégbírósága; adószám: 23699618-2-42/, képviseli: Bencze György ügyvezető, mint megbízott - a továbbiakban: **Megbízott**

között a mai napon az alábbiak szerint:

**PREAMBULUM**

Felek egyezően rögzítik, hogy a Budapest VII. kerület, Dózsa György út 18-24. szám alatti épület (hrsz: 32889/1) a Magyar Állam tulajdonában áll, amely ingatlan vagyonkezelője a Budapesti Rendőr-Főkapitányság.

Felek rögzítik továbbá, hogy Budapest Főváros VII. kerület Erzsébetváros Önkormányzata Képviselő-testületének 141/2015.(III.25.) számú határozatával módosított 232/2014. (VI.12.) számú határozatával döntött a Budapest VII. kerület, Dózsa György út 18-24. szám alatti (hrsz: 32889/1) épületen végzendő felújítási munkálatok két ütemben történő elvégzéséről, ezzel egyidejűleg a második ütembe tartozó felújítási munkálatok lebonyolítójaként a Megbízottat jelölte ki.

Fentiekre figyelemmel a Budapest Főváros VII. kerület Erzsébetváros Önkormányzata Képviselő-testületének 141/2015.(III.25.) számú határozatával módosított 232/2014. (VI.12.) számú határozata és a Pénzügyi és Kerületfejlesztési Bizottság ……….. számú határozatai alapján a Megbízó megbízza a Megbízottat **a Budapest VII. kerület, Dózsa György út 18-24. szám alatti épület (hrsz: 32889/1) jelen szerződés mellékletét képező műszaki tartalom szerinti** felújítása lebonyolításával.

**Megállapodás**

1. Megbízó megbízza Megbízottat, hogy a **Budapest VII. kerület, Dózsa György út 18-24. szám alatti épületen (hrsz: 32889/1)** végzendő – mellékletként csatolt műszaki tartalom szerinti – felújítási munkálatok lebonyolítását (továbbiakban: bonyolítói feladatokat) teljes körűen lássa el, ideértve különösen, de nem kizárólagosan:
2. a felújítási munkálatok pontos műszaki tartalmát készítse el,
3. a vállalkozó vagy alvállalkozó kiválasztása érdekében a szükséges beszerzési/közbeszerzési eljárást ajánlatkérőként folytassa le;
4. a nyertes vállalkozóval a vállalkozási szerződést megrendelőként kösse meg;
5. gondoskodjék a vállalkozási szerződés teljesítése – azaz a felújítási munkálatok végzése – során a műszaki ellenőri feladatok ellátásáról;
6. a Megbízó érdekében és képviseletében közreműködjék a szükséges hatósági eljárás(ok)ban;
7. a vállalkozási szerződés alapján teljesített munkálatok műszak átadás-átvételi eljárását bonyolítsa le;
8. a Megbízó képviseletében a jótállási illetve szavatossági idő alatt szükség esetén járjon el az utó-felülvizsgálati eljárásban illetve a jótállási/szavatossági igényérvényesítés érdekében
9. a Megbízó érdekében és képviseletében – előre nem látható körülmények esetén a Megbízóval előzetesen egyeztetetten – tegyen meg minden szükséges intézkedést a felújítási munkálatok sikeres teljesítése érdekében.

Megbízott a fentiekben meghatározott megbízást elfogadja.

A jelen szerződés elválaszthatatlan mellékletét képezi a műszaki tartalom, amelyet a Felek egyezően elfogadnak.

1. Szerződő felek megállapodnak abban, hogy az 1. pontban hivatkozott bonyolítói feladatok teljesítésének – a műszaki átadás-átvétel – határideje: **2015. október 31.**
2. Megbízott az 1. pontban meghatározott tevékenységet a jelen szerződés hatályba lépésétől folyamatosan köteles teljesíteni a műszaki átadás-átvétel lebonyolításáig, és a műszaki ellenőr teljesítési nyilatkozatának kiadásáig, illetve eltérő megállapodás vagy megbízói utasítás nélkül a jótállási/szavatossági határidő lejártáig.
   1. Szerződő felek a Megbízott által meghatározott és a Megbízó által elfogadott műszaki tartalom alapján egyezően rögzítik, hogy a jelen megállapodás tárgyát képező felújítási munkálatok ellenértékét legfeljebb **bruttó 20.000.000.-Ft**, azaz bruttó húszmillió forintban határozzák meg, amely magában foglalja a Megbízottat a jelen szerződésben meghatározott feladatai ellátásáért illető jutalék összegét is.

Felek megállapodnak abban, hogy a jelen megállapodást egyben fedezetigazolásnak fogadják el.

Felek megállapodnak abban, hogy Megbízott a jelen szerződésben meghatározott feladatai ellátásáért a feladat ellátásával felmerült költségek nettó összegének 1 %+ÁFA összeggel megegyező mértékű jutalékra jogosult.

* 1. Felek megállapodnak abban, hogy a Megbízó a jelen szerződés aláírását követő negyvenöt (45) napon belül a bruttó 19.500.000,- Ft, azaz bruttó tizenkilencmillió-ötszázezer forint összeget köteles előlegként – díjbekérő alapján – a Megbízott Sberbank Magyarország Zrt.-nél vezetett 14100251-19400949-01000005 számú bankszámlájára banki átutalással megfizetni.

1. Szerződő felek megállapodnak, hogy Megbízott a 6. pont szerinti teljesítési igazolásával egyidejűleg köteles a Megbízó részére az 1. pontban hivatkozott felújítási munkálatok műszaki átadás-átvételi eljárásának dokumentációját és a műszaki ellenőr nyilatkozatát átadni.

6. Felek egyezően rögzítik, hogy Megbízott jogosult részszámla kiállítására. Szerződő felek egyezően rögzítik, hogy a Megbízó a Megbízott teljesítését a rész- vagy végszámla kézhezvételét követő tizenöt (15) napon belül köteles felülvizsgálni, és kifogásait jelezni. Felek rögzítik, hogy amennyiben a Megbízó a teljesítési igazolással kapcsolatban a teljesítési igazolás és a rész- vagy végszámla kézhezvételét követő tizenöt (15) napon belül nem tesz nyilatkozatot vagy kifogást, úgy a Megbízott teljesítését minden további nyilatkozat nélkül elfogadottnak kell tekinteni. Felek megállapodnak abban, hogy amennyiben a Megbízó az e pontban megjelölt határidőben kifogással él, a Felek kötelesek a kifogás tárgyában egyeztetéseket folytatni, és azokat legkésőbb a kifogásra adott határidő utolsó napját követő öt (5) napon belül lezárni. A teljesítés igazolására a Megbízó részéről a 10. pontban megjelölt képviselője jogosult. Felek megállapodnak abban, hogy – figyelemmel a 6. pont szerint előleg-elszámolásra is – az adott rész- vagy végszámla teljesítési igazolását követő harminc (30) napon belül Megbízó köteles a rész- vagy végszámlában meghatározott díjat a Megbízott Sberbank Magyarország Zrt.-nél vezetett 14100251-19400949-01000005 számú bankszámlájára banki átutalással megfizetni.

7. Felek megállapodnak abban, hogy a jótállási/szavatossági időszakban a Megbízottat terhelő feladatok a Megbízott által kiállítandó rész- vagy végszámla esedékességét nem érintik.

8. Szerződő felek megállapodnak, hogy a Megbízó által a Megbízott részére - a 4.2. pont szerint - biztosított előleg összegével a részszámlák kibocsátása révén a jelen szerződés teljesítése során folyamatosan, de legkésőbb a 2. pontban meghatározott teljesítési határidőt követő hatvan (60) napon belül, azaz 2015. december 30. napjáig elszámolnak.

9. Megbízó a munkák elvégzését, a rész- vagy végszámlák megalapozottságát, a keretösszeg felhasználását bármikor vizsgálhatja és ellenőrizheti.

10. Felek képviselői:

Megbízó részéről:

Dr. Gróza Zsolt Budapest Főváros VII. kerület Erzsébetváros Polgármesteri Hivatala Vagyongazdálkodási Irodájának irodavezetője /Tel.: 06-1-462-3164; e-mail: groza.zsolt@erzsebetvaros.hu/

Megbízottrészéről:

Bencze György ügyvezető /Tel.: 06-1-352-8654; e-mail: bencze.gyorgy@evikkft.hu/

11. Megbízott az államháztartásról szóló törvény végrehajtásáról szóló 368/2011.(XII.31.) Korm. rendelet 50. § (1a) bekezdésére tekintettel jelen szerződés aláírásával nyilatkozza, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül.

12. A jelen szerződésben nem szabályozott kérdésekben a Felek között létrejött érvényes és hatályos Megbízási szerződés és a Ptk. vonatkozó rendelkezései az irányadók.

13. Felek a jelen szerződést annak elolvasását és közös értelmezését követően, mint akaratukkal mindenben megegyezőt írták alá.

Melléklet: Műszaki tartalom

Budapest, 2015. „ ….„

**Budapest Főváros VII. kerület EVIKVÁR Kft.**

**Erzsébetváros Önkormányzata** Képv.: Bencze György ügyvezető

Képv.: Vattamány Zsolt, polgármester Megbízott

Megbízó

Ellenjegyzem:

Dr. Gotthard Gábor

jegyző

Pénzügyi ellenjegyzés:

Fitosné Zemanovics Zsuzsanna

Pénzügyi Iroda vezetője